
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai (Valsts sociālās apdrošināšanas aģentūrai) finansējumu, kas nepārsniedz 81 121 153 euro, tai skaitā: 
· 1.1. ne vairāk kā 81 066 790 euro, lai Energoresursu cenu ārkārtēja pieauguma samazinājuma pasākumu likuma 8. panta otrajā daļā noteiktajām personām izmaksātu atbalstu 50 euro mēnesī par laikposmu no 2022. gada 1. janvāra līdz 2022. gada 30. aprīlim;
· 1.2. 54 363 euro, lai nodrošinātu Valsts sociālās apdrošināšanas aģentūras informācijas tehnoloģiju sistēmu pielāgošanu šā rīkojuma 1.1. apakšpunktā minētā atbalsta izmaksu veikšanai.
· 2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1.1. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram, kā arī finansējumu saskaņā ar šā rīkojuma 1.2. apakšpunktu.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

